CELEX: 32014D0705(02)
Language: sl
Date: 2014-04-18 00:00:00
Title: Sklep upravnega odbora Europola z dne 18. aprila 2014 o spremembi Sklepa upravnega odbora Europola z dne 16. novembra 1999 o sprejemu pogojev in postopkov, ki jih postavlja Europol v zvezi z dajatvami, ki se uporabljajo za plače in nagrade, izplačane osebju Europola, v korist Europola

5.7.2014   
            
            
               SL
            
            
               Uradni list Evropske unije
            
            
               C 211/10
            
         SKLEP UPRAVNEGA ODBORA EUROPOLA
   z dne 18. aprila 2014
   o spremembi Sklepa upravnega odbora Europola z dne 16. novembra 1999 o sprejemu pogojev in postopkov, ki jih postavlja Europol v zvezi z dajatvami, ki se uporabljajo za plače in nagrade, izplačane osebju Europola, v korist Europola
   (2014/C 211/05)
   UPRAVNI ODBOR EUROPOLA JE –
   ob upoštevanju Sklepa Sveta o ustanovitvi Evropskega policijskega urada (Europol) z dne 6. aprila 2009 (1) (v nadaljnjem besedilu: „Sklep o Europolu“) in zlasti člena 57(5), člena 62 in člena 63 Sklepa,
   ob upoštevanju Protokola, pripravljenega na podlagi člena K.3 Pogodbe o Evropski uniji in člena 41(3) Konvencije o Europolu, o privilegijih in imunitetah Europola, članov njegovih organov, namestnikov direktorja in uslužbencev Europola (2) in zlasti člena 10 Protokola,
   ob upoštevanju Sklepa upravnega odbora z dne 16. novembra 1999 o sprejemu pogojev in postopkov, ki jih postavlja Europol v zvezi z dajatvami, ki se uporabljajo za plače in nagrade, izplačane osebju Europola, v korist Europola (3),
   ob upoštevanju Sklepa upravnega odbora z dne 14. oktobra 2010 o spremembi Sklepa upravnega odbora Europola z dne 16. novembra 1999 v zvezi z dajatvami, ki se uporabljajo za plače in nagrade, izplačane osebju Europola, v korist Europola ter o sprejemu pogojev in postopkov, ki jih postavlja Europol v zvezi s prilagajanjem zneskov, navedenih v Prilogi k Sklepu (v nadaljnjem besedilu: „Sklep upravnega odbora“) (4),
   ob upoštevanju naslednjega:
   
               (1)
            
            
               V skladu s členom 57(5) Sklepa o Europolu se Kadrovski predpisi Europola (5) in drugi ustrezni instrumenti še naprej uporabljajo za člane osebja, ki niso zaposleni v skladu s členom 57(2) Sklepa o Europolu.
            
         
               (2)
            
            
               V členu 57(5) Sklepa o Europolu je določeno, da se z odstopanjem od poglavja 5 Kadrovskih predpisov Europola za osebje Europola uporablja odstotek letne prilagoditve prejemkov, ki ga določi Svet v skladu s členom 65 Kadrovskih predpisov za uradnike Evropskih skupnosti (6).
            
         
               (3)
            
            
               Letno prilagoditev prejemkov, ki je določena v členu 57(5) Sklepa o Europolu je Europol začel uporabljati z retroaktivnim učinkom od 1. julija 2009 (7) v skladu s podatki, določenimi v Uredbi Sveta (EU, Euratom) št. 1190/2010 (8).
            
         
               (4)
            
            
               Člen 57(5) Sklepa o Europolu se ne uporablja za dajatve, ki se uporabljajo za plače in nagrade, izplačane osebju Europola v skladu s Kadrovskimi predpisi Europola, v korist Europola.
            
         
               (5)
            
            
               Obdavčitev za člane osebja Europola v skladu s Kadrovskimi predpisi Europola je treba spremeniti zaradi prilagoditve prejemkov, izvedene v skladu s členom 57(5) Sklepa o Europolu –
            
         SKLENIL:
   Člen 1
   Z učinkom od 1. julija 2009:
   
               —
            
            
               Znesek, naveden v prvem stavku člena 4 Priloge k Sklepu upravnega odbora Europola z dne 16. novembra 1999, se nadomesti z zneskom 121,33 EUR.
            
         
               —
            
            
               Zneski v eurih iz preglednice, ki je vključena v člen 4 Priloge k Sklepu upravnega odbora Europola z dne 16. novembra 1999, se nadomestijo, kot sledi:
               
                           —
                        
                        
                           8 % k zneskom med 121,33 EUR in 2 137,14 EUR
                        
                     
                           —
                        
                        
                           10 % k zneskom med 2 137,15 EUR in 2 943,59 EUR
                        
                     
                           —
                        
                        
                           12,5 % k zneskom med 2 943,60 EUR in 3 373,50 EUR
                        
                     
                           —
                        
                        
                           15 % k zneskom med 3 373,51 EUR in 3 831,12 EUR
                        
                     
                           —
                        
                        
                           17,5 % k zneskom med 3 831,13 EUR in 4 261,07 EUR
                        
                     
                           —
                        
                        
                           20 % k zneskom med 4 261,08 EUR in 4 677,81 EUR
                        
                     
                           —
                        
                        
                           22,5 % k zneskom med 4 677,82 EUR in 5 107,74 EUR
                        
                     
                           —
                        
                        
                           25 % k zneskom med 5 107,75 EUR in 5 524,49 EUR
                        
                     
                           —
                        
                        
                           27,5 % k zneskom med 5 524,50 EUR in 5 954,41 EUR
                        
                     
                           —
                        
                        
                           30 % k zneskom med 5 954,42 EUR in 6 371,16 EUR
                        
                     
                           —
                        
                        
                           32,5 % k zneskom med 6 371,17 EUR in 6 801,09 EUR
                        
                     
                           —
                        
                        
                           35 % k zneskom med 6 801,10 EUR in 7 218,49 EUR
                        
                     
                           —
                        
                        
                           40 % k zneskom med 7 218,50 EUR in 7 648,45 EUR
                        
                     
                           —
                        
                        
                           45 % k zneskom nad 7 648,46 EUR.
                        
                     
         Člen 2
   Člen 1 in Priloga k Sklepu upravnega odbora Europola z dne 14. oktobra 2010 o spremembi Sklepa upravnega odbora z dne 16. novembra 1999 se razveljavita.
   Člen 3
   Ta sklep se objavi v Uradnem listu Evropske unije.
   Člen 4
   Ta sklep začne veljati dan po tem, ko ga sprejme upravni odbor.
   
      V Haagu, 18. aprila 2014
      
         
            
         John O’MAHONEY
         
            Predsednik upravnega odbora
         
      
   
   
      (1)  UL L 121, 15.5.2009, str. 37.
   
      (2)  UL C 221, 19.7.1997, str. 2.
   
      (3)  UL C 65, 28.2.2001, str. 6.
   
      (4)  UL C 37, 5.2.2011, str. 8.
   
      (5)  Akt Sveta z dne 3. decembra 1998 o določitvi kadrovskih predpisov, ki se uporabljajo za uslužbence Europola (UL C 26, 30.1.1999, str. 23).
   
      (6)  Uredba Sveta (EGS, Euratom, ESPJ) št. 259/68 (UL L 56, 4.3.1968, str. 1.).
   
      (7)  Obvestilo o prilagoditvi osnovnih plač in dodatkov za osebje Europola na podlagi Kadrovskih predpisov Europola v skladu s členom 57(5) Sklepa Sveta z učinkom od 1. julija 2009 in 1. julija 2010 (Glej stran ... tega Uradnega lista).
   
      (8)  Uredba Sveta (EU, Euratom) št. 1190/2010 z dne 13. decembra 2010 o spremembi Uredbe (ES, Euratom) št. 1296/2009 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2009 (UL L 333, 17.12.2010, str. 1).